Covid-toetse laat dit klap by Tokio-Spele | Netwerk24
03 Desember 2020 14:02
So lui 'n verslag Woensdag wat die Tokio-reëlingskomitee gepubliseer het.
Só lyk 'n deel van die Olimpiese Speledorp, waar atlete volgende jaar in Tokio sal tuisgaan. 'n Covid-19-toetssentrum sal ook in dié dorp opgerig word. Foto: Getty Images
Soos sake nou lyk, moet besoekers aan Japan met hul aankoms eers 14 dae in kwarantyn deurbring, maar atlete, afrigters, beamptes en ander belanghebbendes sal van hierdie vereiste vrygestel word.
Meer as 15 000 atlete word in Tokio verwag vir die skouspel wat op 23 Julie sal begin. Die meerderheid van hulle sal in die Speledorp tuisgaan.
'n Spesiale Covid-19-toetssentrum sal in die Speledorp opgerig word vir die derduisende toetse wat vir die duur van die Spele gedoen sal word.
In die verslag sê die reëlingskomitee ook dat atlete ná die Spele so gou as moontlik moet terugkeer huis toe.
In die stadium gaan 'n groot aantal oorsese besoekers toegelaat word om die Olimpiese Spele by te woon, maar 'n finale besluit oor die getalle sal eers in die Noordelike Halfrond se lente geneem word. – Reuters